Diari Oficial de la Generalitat Valenciana


Sumari del DOGV 6170, del 22-12-2009 (2009/14889)

ORDE de 17 desembre de 2009, del conseller de Solidaritat i Ciutadania, per la qual es convoquen huit beques per a la realització de pràctiques en Oficines Tècniques de Cooperació dependents de l'Agència Espanyola de Cooperació Internacional per al Desenrotllament any 2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6170

Data del DOGV
:   22-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14052


Data del document
:   17-12-2009

Organisme emissor
:   Conselleria de Solidaritat i Ciutadania

Tipus de document
:   Ordre

Anàlisi jurídica

 Descriptors 

:   * ajuda pública

ORDE de 17 desembre de 2009, del conseller de Solidaritat i Ciutadania, per la qual es convoquen huit beques per a la realització de pràctiques en Oficines Tècniques de Cooperació dependents de l'Agència Espanyola de Cooperació Internacional per al Desenrotllament any 2010. [2009/14163]
D'acord amb el que establix l'article 9.e) de la Llei 6/2007, de 9 de febrer, de la Generalitat, de Cooperació al Desenvolupament de la Comunitat Valenciana (DOCV núm. 5450, de 14 de febrer de 2007), i en aplicació de les previsions contingudes en el Pla director de la Cooperació Valenciana 2008-2011, aprovat per Acord del Govern Valencià de 28 de desembre de 2007 (DOGV núm. 5673, de 04.01.2008) en relació amb l'impuls de la formació complementària de la joventut cooperant valenciana, la Generalitat vol afavorir la formació de gestors i especialistes en cooperació internacional al desenrotllament per mitjà de l'oferiment a persones titulades superiors universitàries, d'un període de pràctiques de formació en Oficines Tècniques de Cooperació dependents de l'Agència Espanyola de Cooperació Internacional per al Desenrotllament en països en què s'estiguen executant projectes de cooperació al desenrotllament finançats per la Generalitat.
D'acord, amb el que establix la Llei General de Subvencions i en les normes generals contingudes en la Llei de Règim Jurídic de les Administracions Públiques i del Procediment Administratiu Comú, i la política de competència de la Unió Europea i dins del marc del Conveni subscrit amb l'Agència Espanyola de Cooperació Internacional de data 11 de juliol de 2001 (DOGV núm. 4.275, de 20.06.2002), d'acord, amb el que disposa el Decret 132/2009 de 4 de setembre, del Consell, pel qual es regula la concessió de beques, i en el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana,
Fent ús de les facultats atribuïdes per mitjà del Decret 207/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Solidaritat i Ciutadania (DOCV núm. 6146 de 17.11.2009),
ORDENE
Primer
Convocar huit beques pel procediment de concurrència competitiva, que tenen com a objecte la realització de pràctiques de formació complementària en matèria de cooperació internacional al desenrotllament, en Oficines Tècniques de Cooperació, dependents de l'Agència Espanyola de Cooperació Internacional per al Desenrotllament, any 2010
Els països, on es realitzaran les pràctiques, se seleccionaran conjuntament per l'Agència Espanyola de Cooperació Internacional per al Desenrotllament i la Conselleria de Solidaritat i Ciutadania.
Segon
Aprovar les bases per les quals es regix esta convocatòria, incloses com a annex I, el barem per a avaluar els mèrits personals en la concessió de beques, inclòs com a annex II, i el model de sol·licitud per a les esmentades beques, inclòs com a annex III, d'esta orde.
Tercer
L'import de les beques serà finançat a càrrec de l'aplicació pressupostària 36.99.34.227.19 línia codi comptable, T5006000 dels pressupostos de la Generalitat per a l'any 2010, per un import màxim de 188.800 euros, estant condicionada la seua concessió a l'existència de consignació pressupostària adequada i suficient en els pressupostos de la Generalitat per a l'any 2010, de conformitat amb el que disposa l'Orde de 26 de setembre de 1994, sobre tramitació anticipada d'expedients de gasto de la Conselleria d'Economia i Hisenda.
Quart
A l'efecte del que establix el Decret 147/2007, en relació amb l'article 87 del Tractat Constitutiu de la Comunitat Europea, les beques convocades no necessiten notificació a la Comissió Europea perquè no reunixen els requisits rrecollits en l'esmentat article 87, ja que no comporten cap avantatge econòmic, ni desenrotllament d'activitat econòmica en el mercat relacionada amb l'oferta de béns o servicis.
Quint
S'autoritza la directora general de Cooperació al Desenrotllament i Solidaritat, l'adopció de les mesures necessàries per al desplegament i aplicació d'esta orde.
Contra esta orde, que posa fi a la via administrativa, es podrà interposar, potestativament, recurs de reposició davant d'este mateix òrgan, en el termini d'un mes comptador des de l'endemà de la seua notificació, o bé, recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10 i 46 de la Llei 29/1998, de 13 de juliol, reguladora del Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 17 de desembre de 2009
El conseller de Solidaritat i Ciutadania,
Rafael Blasco Castany
Annex I
Bases de la convocatòria per a la concessió de huit beques per a la realització de pràctiques de formació complementària, en matèria de cooperació al desenrotllament, en les Oficines Tècniques de Cooperació dependents de l'Agència Espanyola de Cooperació Internacional per al Desenrotllament.
Base 1. Objecte
L'objecte d'esta convocatòria és la concessió de huit beques per a la realització de pràctiques de formació complementària, en matèria de cooperació internacional al desenrotllament, en Oficines Tècniques de Cooperació, dependents de l'Agència Espanyola de Cooperació Internacional per al Desenrotllament (AECID)
Base 2. Duració, dotació i pagament de les beques
1. El període de permanència en la corresponent Oficina Tècnica de Cooperació per a la realització de les pràctiques serà d'11 mesos, sense possibilitat de pròrroga.
2. L'import total brut de les beques serà de 188.800 euros, la qual cosa representa 23.600 euros bruts per becari, que es distribuirà de la manera següent:
a) De forma anticipada a la incorporació a la corresponent Oficina Tècnica de Cooperació, i a este efecte de facilitar el pagament dels gastos de viatge, assegurança mèdica i instal·lació en el país de destí, es farà un abonament a cada persona beneficiària de beca, per un import de 3.800 euros.
b) L'import de la beca s'abonarà mensualment, amb certificació prèvia i de conformitat amb la Direcció General de Cooperació al Desenrotllament i Solidaritat, sent la quantia de cada mensualitat d'1.800 euros per persona beneficiària de beca.
Base 3. Requisits
1. Les beques objecte d'esta convocatòria s'adjudicaran per mitjà de concurs entre els diversos aspirants a estes, que reunisquen els següents requisits, abans de finalitzar el termini de presentació de sol·licituds i que els acrediten documentalment:
a) Ser de nacionalitat espanyola i tindre veïnat administratiu en qualsevol municipi de la Comunitat Valenciana.
b) No ser major de 35 anys
c) Estar en possessió de titulació universitària superior, expedit o homologat per les autoritats espanyoles corresponents.
d) Posseir formació de postgrau oficial específica en matèria de cooperació internacional al desenrotllament, demostrable per mitjà de la realització d'un curs, o diversos, que sumen, almenys, 50 hores de duració.
Posseir experiència acreditada, del menys tres mesos complets, en matèria de cooperació al desenrotllament en organismes oficials o ONGD, o en servicis de voluntariat en ONGD.
Coneixement d'anglés o francés, nivell elemental, que s'acreditaran amb títols expedits per les escoles oficials d'idiomes, universitats, ministeris o organismes oficials acreditats.
2. No podran concórrer a esta convocatòria aquelles persones que ja hagueren disfrutat d'esta mateixa beca concedida per la Generalitat en anys anteriors.
3 No trobar-se incurs en les prohibicions per a obtindre la condició de beneficiari/a establides en l'article 13 de la Llei 38/2003, General de Subvencions, la qual cosa s'acreditarà per mitjà de la declaració responsable inclosa en la sol·licitud.
4 En cas d'empat, este es resoldrà a favor de les persones que acrediten ser víctimes de violència domèstica o víctimes d'accions terroristes i els seus familiars, per este orde.
Base 4. Termini i lloc de presentació de sol·licituds i documentació que s'hi ha d'aportar
1. El termini de presentació de sol·licituds serà de 20 dies hàbils comptadors a partir del següent al de la publicació d'esta convocatòria en el Diari Oficial de la Comunitat Valenciana.
2. Les sol·licituds, presentades en el formulari que s'inclou com a annex III de la present Orde, i en el Portal de la Generalitat (www.gva.es) accedint als apartats «Guia Prop»-«Tràmits i Servicis», degudament emplenades i firmades, es remetran a la Direcció General de Cooperació al Desenrotllament i Solidaritat, plaça de Sant Nicolau núm. 2, 46888 València.
Sense perjuí del que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran presentar la sol·licitud i la documentació a què es referix l'apartat següent d'esta base, en qualsevol dels registres següents:
- Registre General de la Conselleria de Solidaritat i Ciutadania, plaça de Sant Nicolau, núm. 2, 46027 València.
- Delegació Territorial del Consell de la Generalitat a València, c/ Gregorio Gea núm. 14, 46497 València.
- Delegació Territorial del Consell de la Generalitat a Alacant, av. Dr. Gadea núm. 10, 03412 Alacant.
- Delegació Territorial del Consell de la Generalitat a Castelló, c/ Major núm. 78, 12545 Castelló de la Plana.
La sol·licitud també podrà presentar-se per via telemàtica en el Portal de la Generalitat (www.gva.es) accedint als apartats «Administració Online» - «Guia Prop».
3. El formulari de sol·licitud anirà acompanyat de la següent documentació, que s'acreditarà per mitjà de documentació original i, si és el cas, còpia per a la seua compulsa i posterior devolució de l'original a l'interessat.
a) Fotocòpia del DNI.
b) Certificat d'empadronament, acreditatiu del veïnatge en la Comunitat Valenciana, anterior a l'últim dia de finalització del termini de presentació de sol·licituds.
c) Currículum vitae, segons annex IV.
d) Titulació superior universitària.
e) Declaració jurada de no disfrutar de cap altra beca, ajuda o activitat laboral regular.
f) Acreditació de no incórrer en cap de les circumstàncies recollides en l'article 13.2 de la Llei 38/2003, de 17 de novembre, General de Subvencions, realitzada per mitjà de declaració responsable, o per mitjà de qualsevol dels mitjans establits en l'article 13.7 de l'esmentada llei.
g) Documentació acreditativa de la formació específica en matèria de cooperació internacional al desenrotllament
h) Documentació acreditativa de l'experiència en cooperació en organismes oficials o ONGD o en servicis de voluntariat en ONGD en tasques relacionades amb la cooperació al desenrotllament (certificat per mesos d'experiència).
i) Certificat oficial de coneixement i nivell d'idiomes.
j) Certificat oficial de coneixement del valencià, si és el cas.
k) Autorització per a la consulta telemàtica d'estar al corrent en les obligacions tributàries (estatal i autonòmica) i davant de la Seguretat Social. En el cas, que el sol·licitant no autoritze la consulta telemàtica, haurà de presentar els certificats corresponents acreditatius, del compliment de les seues obligacions tributàries, i de Seguretat Social.
L) Qualssevol altres documents, si és el cas, que acrediten la possessió dels mèrits que desitgen al·legar, d'acord amb el barem que ve recollit en l'annex II.
4. No seran tinguts en compte aquells mèrits que, a pesar de figurar en el currículum vitae, no s'acrediten documentalment.
5. La presentació de la sol·licitud per a optar a les beques implicarà l'acceptació per la persona sol·licitant de les bases per la qual es regisca la convocatòria.
6 Si la sol·licitud presentada en termini no reunira els requisits indicats en els apartats anteriors o no fóra aportada alguna documentació de la requerida en la convocatòria, l'òrgan competent requerirà l'interessat per a la seua esmena en el termini màxim de 10 dies hàbils.
Base 5. Comissió Avaluadora
1. Per a l'examen de les sol·licituds de beques es constituirà una comissió avaluadora, que durà a terme la instrucció, presidida per la directora general de Cooperació al Desenrotllament i Solidaritat, de la qual en formaran part:
- Un representant designat per l'AECID.
- El cap de l'Àrea de Cooperació al Desenrotllament i Solidaritat.
- La cap del Servici de Planificació i Formació.
- La cap del Servici de Gestió Administrativa i Assistència Jurídica, i
- Un tècnic de la Direcció General de Cooperació al Desenrotllament i Solidaritat, que actuarà com a secretari, amb veu però sense vot.
2. La comissió podrà estar assessorada pel personal tècnic o professional que es considere necessari.
3. Per a la valoració de les sol·licituds s'aplicaran els criteris del barem que es conté en l'annex II d'esta norma.
4. El funcionament de la dita comissió haurà d'adaptar-se al que establix la present convocatòria i a les regles que conté el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Base 6. Procés de selecció
La comissió avaluadora es reunirà a l'acabament del termini de presentació de sol·licituds, a fi de valorar els mèrits que es deduïsquen de la documentació aportada.
La comissió avaluadora convocarà els candidats que hagen obtingut quinze o més punts en la fase de baremació, per a comprovar, per mitjà d'entrevista, la idoneïtat del seu perfil personal i professional per als distints destins en les Oficines Tècniques de Cooperació, així com el seu coneixement en temes de cooperació internacional al desenrotllament. La puntuació atribuïda com a resultat de l'entrevista no podrà superar els huit punts.
Finalitzat el procés de selecció, la comissió avaluadora elaborarà una proposta de resolució, en el termini màxim de 15 dies que contindrà la relació de beneficiaris i beneficiàries, així com una borsa de reserva, constituïda per les persones aspirants que no resulten adjudicatàries de les beques, prioritzada per orde de puntuació per a cobrir les vacants que puguen sorgir durant el període de gaudi. Així mateix s'inclourà una relació de les persones aspirants la solicitud de les quals ha sigut desestimada, indicant les causes que han motivat la seua denegació.
Base 7. Concessió
1. Les beques seran concedides per resolució del conseller de Solidaritat i Ciutadania, a la vista de la proposta de la comissió avaluadora.
Les beques seran resoltes i publicades en el termini màxim de tres mesos, a partir de l'endemà al de la publicació de la present convocatòria en el Diari Oficial de la Comunitat Valenciana.
La resolució que es publicarà en el Diari Oficial de la Comunitat Valenciana, contindrà la borsa de reserva constituïda pels aspirants que no resulten beneficiaris de les beques, ordenats d'acord amb la puntuació obtinguda.
La publicació d'esta resolució produirà els efectes de notificació a les persones interessades, d'acord amb el que disposa els articles 58 i 59.6 de la Llei 30/1992, de 26 de novembre, de Règim Jurídic de l'Administracions Públiques i del Procediment Administratiu Comú.
La falta de l'esmentada resolució dins del termini establit anteriorment, produirà l'efecte de la desestimació presumpta de les sol·licituds presentades, per silenci administratiu.
En tot cas, a l'efecte de publicitat i transparència, s'inserirà la informació corresponent en la pàgina Web de la Conselleria i en la seu electrònica o Portal institucional de la Generalitat en Internet (www.gva.es), a través del Portal del ciutadà.
2. Les persones beneficiàries de les beques s'incorporaran a les Oficines Tècniques de Cooperació sota la dependència directa del Coordinador General, qui determinarà les seues activitats atenent a la seua formació i capacitats. A més, realitzaran el seguiment dels programes i projectes de cooperació de la Generalitat en els països de destí.
Per a l'adjudicació del país de destí, es tindrà en compte el perfil personal i professional de cada persona candidata, així com, si és el cas, el coneixement, per part d'esta, dels idiomes dels països en què l'espanyol no siga l'idioma predominant.
Igualment, abans de la seua incorporació a les Oficines Tècniques de Cooperació, les persones becàries seleccionades es desplaçaran durant el període que establisca l'Agència Espanyola de Cooperació Internacional per al Desenrotllament a Madrid, a fi de conéixer l'estructura de l'esmentat organisme, les seues estratègies i programes, així com als responsables dels països on realitzaran les seues pràctiques, els quals els assenyalaran les principals comeses en les Oficines Tècniques de Cooperació al Desenrotllament de destí.
Les dades personals, de les persones sol·licitants, recollides en el transcurs del procediment, seran incloses en un fitxer automatitzat de l'òrgan convocant, en els termes i condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el Reglament de Desenrotllament de la referida Llei Orgànica.
Base 8. Drets, obligacions de les persones beneficiàries
1. Les beques objecte de la present convocatòria són incompatibles amb el gaudi de qualsevol altra beca, ajuda o activitat laboral regular i requerixen la seua acceptació. La infracció d'esta regla deixarà sense efecte la beca adjudicada, amb audiència prèvia de la persona interessada.
2. Les persones becàries, com a perceptores de subvencions públiques, els resultaran d'aplicació les obligacions recollides en l'article 14 de la Llei General de Subvencions.
3. La persona beneficiària de la beca està obligada incorporar-se en el termini establit, a realitzar l'activitat que ha motivat la concessió, durant el període de gaudi, a guardar el degut secret i confidencialitat dels assumptes en què intervinga, així com a complir les obligacions establides tant, en la llei general de subvencions, com en la mateixa convocatòria.
4. Les persones adjudicatàries de beques hauran de presentar, en el termini dels deu dies hàbils següents a la publicació de la resolució de concessió en el DOCV, la documentació següent:
a) Fitxa de manteniment de tercers segons model normalitzat disponible en el Portal de la Generalitat (www.gva.es) accedint als apartats «Guia Prop»-«Tràmits i Servicis», degudament emplenada i firmada i en la pàgina http://www. cic.gva.es, en la que constarà el compte bancari en el qual s'haja de rebre la bestreta i les transferències mensuals.
b) Acreditació de la titularitat del compte bancari que s'assenyala en la fitxa de manteniment de tercers.
c) Document que acredite que ha concertat un assegurança de gastos mèdics per al temps de gaudi de la beca.
5. Igualment, les persones seleccionades hauran de rebre prèviament les vacunacions necessàries per a viatjar als seus llocs de destí.
6. Se li assignarà un tutor o tutora que haurà de ser empleat o empleada al servici de la Generalitat. El tutor assignarà les funcions que cal realitzar realitzar en el curs de les seues pràctiques, realitzarà el seguiment i suport necessari, resoldrà els dubtes que puguen sorgir, i avaluarà el seu aprofitament.
7. Les persones becàries hauran de remetre a la Direcció General de Cooperació al Desenrotllament i Solidaritat, cada mes, una memòria de les activitats realitzades durant el dit període.
Base 9 Drets i obligacions del concedent
1. Són obligacions de la Conselleria d'Immigració i Ciutadania amb les persones que les hagen obtingut la beca:
a) Proporcionar el suport necessari, així com facilitar la utilització dels mitjans, instruments i equips que resulten necessaris per al desenrotllament normal de la seua activitat.
b) Designar un tutor o tutora, per a la coordinació i orientació de l'activitat que exercirà.
c) Vetlar pel desenrotllament adequat del programa de formació.
2. Finalitzat el període de gaudi de la beca i la presentació prèvia d'una memòria final de les actuacions realitzades en el seu destí, així com certificació expedida pel director de l'Oficina Tècnica de Cooperació corresponent, s'estendrà el pertinent certificat d'aprofitament, assistència i aptitud de la beca per la Direcció General de Cooperació al Desenrotllament i Solidaritat.
3. Amb caràcter general, els resultats que s'obtinguen com a conseqüència del desenrotllament de les beques, així com la memòria final si és el cas, seran propietat del departament que concedix la beca, el qual es reserva el dret de la seua publicació i utilització, llevat que la normativa aplicable en determinades matèries dispose una altra cosa.
Base 10 Incidències
El conseller de Solidaritat i Ciutadania resoldrà les incidències que es produïsquen durant el període de gaudi de les beques, i deixarà sense efecte les mateixes, amb audiència prèvia de l'interessat, en el cas que incomplisca, sense causa justificada, les condicions establides en la present convocatòria, o quan no realitze l'activitat que va motivar la concessió o deixe de reunir els requisits exigits.
Davant de les incidències, renúncies, abandonaments o incompliments que deixen vacant una beca, es procedirà a cobrir-la, si és el cas, segons l'orde establit en la borsa de reserva que resulte del procés de selecció.
Base 11. Situació de la persona beneficiària de la beca
La condició persona beneficiària no generarà en cap moment relació laboral o administrativa amb la Generalitat, ni amb els organismes dependents de l'Estat en el qual estiguen destinats.
En el cas que es tinga prèviament la condició de personal al servici de la Generalitat, es quedarà en la situació administrativa que procedisca en virtut de la normativa vigent de la Funció Pública.
Base 12. Suspensió de la beca
En els supòsits en què per raó de part, adopció o acolliment, s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput.
Igualment en casos d'ingrés hospitalari prolongat es podrà recuperar amb posterioritat el temps de pràctiques interromput.
Base 13. Renúncia
La renúncia a la beca comportarà la de tots els seus drets inherents des de la data en què tinga efecte i per tant, el seu import deixarà de percebre's a partir d'eixe moment.
Base 14. Rescissió
Quedarà sense efecte la concessió de la beca, amb audiència prèvia a la persona interessada, quan no es duga a terme l'activitat que va motivar la concessió, quan deixen de reunir-se els requisits que es van exigir, o quan s'incompliren, sense causa que ho justifique, les condicions establides en la corresponent convocatòria.
Base 15 Reintegrament
Procedirà el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:
a) Quan es destine la quantitat percebuda a altres fins diferents a l'objecte de l'ajuda.
b) Quan s'incórrega en algun dels casos d'incompatibilitat de l'ajuda que hauran d'estar degudament identificats en la convocatòria d'esta.
Annex II
Barem per a avaluar els mèrits personals en la concessió
de beques en les oficines d'AECID
A. Expedient acadèmic:
La puntuació que es podrà obtindre en este apartat serà com a màxim de 13 punts.
1. La puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts.
Quan la ponderació estiga realitzada amb una puntuació 0-4 s'aplicarà allò que s'ha disposat en apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.
2. Altres títols acadèmics oficials que no constituïsquen un requisit per a la concessió. En este subapartat la puntuació màxima serà de 3 punts:
Doctor: 2 punts
Altres llicenciatures: 1 punt.
Altres diplomatures: 0,50 punts.
B Coneixements de valencià
Només es valoraran els certificats expedits o homologats per la Junta Qualificadora de Coneixements de Valencià, d'acord amb l'escala següent:
- Oral: 0,25 punts
- Elemental: 0,50 punts
- Mitjà: 0,75 punts
- Superior:1,00 punts
La puntuació que es podrà obtindre en este apartat serà com a màxim d'1 punt.
C. Coneixement d'idiomes de la Unió Europea:
1. El coneixement de l'anglés o el francés s'entén com a element essencial, per la qual cosa d'acord amb el Marco Comú Europeu de referència per a les llengües, cada nivell superat dels mencionats idiomes es valorarà amb 0,20 punts, fins a un màxim de 2 punts.
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.
2. Altres idiomes oficials de la Unió Europea. Cada nivell superat dels mencionats idiomes es valorarà amb 0,10 punts de 0 a 1 punt.
Només es valoraran els títols expedits per les escoles oficials d'idiomes, universitats, ministeris o organismes oficials acreditats.
La puntuació màxima que es podrà obtindre en este apartat serà de 3 punts.
D. Coneixements addicionals:
1. Experiència professional relacionada directament amb l'objecte de la beca, fins a 4 punts, computant-se 0,15 per cada mes complet treballat, i 0,10 cada mes complet com a voluntari, en tasques relacionades amb la cooperació al desenrotllament.
2. Cursos de formació relacionats amb l'objecte de la beca, fins a un màxim de 4 punts.
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:
a) de 200 o més hores, 3,00 punts.
b) de 100 o més hores, 2,00 punts.
c) de 75 o més hores, 1,50 punts.
d) de 50 o més hores, 1,00 punt.
e) de 25 o més hores, 0,50 punts.
f) de 15 o més hores, 0,20 punts.
Els centres de formació que impartisquen cursos han de ser organismes oficials o centres reconeguts.
En cap cas es puntuaran en el este subapartat els cursos de valencià i d'idiomes.
La puntuació que es podrà obtindre en este apartat serà com a màxim de 8 punts.
E. Entrevista/prova:
Les persones candidates que siguen convocades a esta fase realitzaran una entrevista, i una prova pràctica d'idiomes, oral i escrita.
La puntuació que es podrà obtindre en este apartat serà com a màxim de 8 punts.
F. Altres mèrits:
Es valorarà fins a un màxim de 2 punts aquells altres mèrits, que no es troben inclosos en la resta d'apartats com són publicacions, articles en determinats mitjans, així com el coneixement d'altres idiomes no comunitaris, cursos formatius no valorats en altres apartats del barem, i els cursos impartits, valorant-se en este últim cas, per una sola vegada, no sent susceptibles de ser valorades successives edicions d'un mateix curs.